**ESA-tiimin kokousmuistio 16.12.2020**

Aika: 16.12. klo 13.00 - 14.30

Paikka: Teams-etäkokous

Paikalla: ~~Hanna Nousiainen (Tampere)~~

Heidi Ollikainen (Tampere)

~~Iina Lehtiniemi (Valkeakoski)~~

Ismo Santala (Tampere)

Jarkko Rikkilä (Kehittämiskirjasto)

~~Liina Mustonen-Luumi (Jyväskylä)~~

~~Heidi Pehkonen (Kangasala)~~

Teija Ruuhikorpi (Nokia)

Ville-Pekka Nummi (Tampere)

**1. Ensi vuoden esa-tiimin painopiste vuodelle 2021**

Puhuttiin ensi vuoden toiminnasta ja koulutussisällöistä.

Otetaan kevään esa-foorumiin teemaksi kartoittaa kirjastojen näkemyksiä sosiaalisen saavutettavuuden, emotionaalisen turvallisuuden ja kirjastojen kannalta. Työpajaillaan päivässä yhdessä kirjastojen kanssa kirjastojen erilaisten tarpeiden selvittämiseksi ja havainnoimiseksi. Tavoitteena on hyödyntää eri kirjastojen syötteitä yhteisen PiKe-kirjastoja koskevan muotoilun tekemisessä. Toteutetaan mahdollisesti myös asiakaskysely tai -työpajoja asiakkaille liittyen kirjastoihin turvallisena tilana. Syksyllä esiteltäisiin esa-foorumissa tulokset kyselyistä ja syötteiden keräämisestä. Vuoden 2021 loppupuolella meillä olisi käsissämme PiKe-kirjastoja koskeva muotoilu ”Näin meillä…” tai ”PiKe-kirjastojen henki…” -tyylisesti.

**2. ESKO-asiat**

Ville on mukana Kirjastoseuran esteettömät kirjastopalvelut -tiimissä. Tiimissä puhutaan paljon myös kotipalveluasioita, mutta saavutettavuus liittyy vahvasti toimenkuvaan. ESKO-kahveilla ollut aiheena viimeksi Turun omakirjastohanke. Palvelu on linkki palveluihin erityisesti suunnattuna vanhemmille asiakkaille. Ville esitteli Helsingin mallin ”joustavista asiakkuuksista”. Tätä voitaisiin viedä eteenpäin myös PiKen ESA-tiimin avustuksella.

Joustoasiakkuus tarkoittaa sitä, että valtuutetaan joku toinen hoitamaan kirjastoasiointia toisen puolesta. Asiakas voi olla monesta syystä estynyt hoitamaan omia asiointia. Esimerkiksi maksut on poistettu kokonaan tällaisilta asiakkuuksilta. Vaikka on epävirallisesti tuttu juttu, että toinen hoitaa kirjastoasiointia tietyissä tilanteissa, tämän mallin kautta tämä on tehty julkisesti mahdolliseksi. Sovittiin, että Ville ottaa yhteyttä Uudenmaan ja Porvoon AKE-alueen Esa-asioista vastaavaan ryhmään. Voitaisiin kutsua seuraavaan kokoukseen henkilöitä tästä tiimistä kertomaan toiminnasta meille. Voidaan myös pohtia mahdollisia yhteiskoulutuksia ja yhteistoiminnan lisäämistä valtakunnallisesti saman substanssin kehittämisessä.

**3. Saavutettavien dokumenttien huoneentaulu**

Saavutettavien dokumenttien, eli videosisältöjen tai muiden dokumenttien, tekeminen voisi edelleen helpottua rautalankamallin tekemisellä. Asiaa käsiteltiin ESA-foorumissa viime kerralla ja sen pohjaksi saatiin hyviä syötteitä osallistujilta. Viime kokouksessa myös teemoiteltiin vastauksia ja työstämistä on jatkettu Teams-alustalla.

Sovittiin, että tehdään ensin artikkeli akepike.fi -sivustolle. Tästä koostetaan visualisointi, jossa on lyhyt muistilista saavutettavien dokumenttien luomisesta. Tehdään visu siihen muotoon, että sitä voidaan hyödyntää monella tavalla: huoneentauluna tai yksikköpalaverin muistilistana. Voisi olla myös ppt-kalvona käytettävissä.

Juttuun ja visualisointiin tulevat alaotsikot:

TEKSTITYKSET

SELKOKIELISYYS

SOMEPÄIVITYKSET

KUVA - ALT-TEXT

WORD, POWERPOINT, PDF

SAAVUTETTAVAT ASIAKIRJAT VERKOSSA

ASENNE, ROHKAISU JA ROHKEUS

VERKOSTO, KOLLEGAN TUKI

**4. Seuraavat kokoukset**

Seuraava esa-tiimin kokoontuminen Teamsissa 25.1. klo 12 - 14. Käydään läpi saavutettavien dokumenttien muistilistan tilanne. Lisäksi pyydetään Samu Eeveä Helsingistä ja Uudenmaan esa-tiimiä mukaan kokoontumiseen.

**5. Kevään esa-foorumi**

Esa-foorumi järjestetään 28.4. Sisältö tarkentuu kokouksen keskustelun pohjalta.